Diari Oficial de la Generalitat Valenciana


Sumari del DOGV 9405, del 16-08-2022 (2022/7579)

DECRET 115/2022, de 5 d'agost, del Consell, pel qual s'autoritza la implantació d'ensenyaments universitaris oficials de grau, màster i doctorat en la Universitat de València - Estudi General, la Universitat Politècnica de València, la Universitat d'Alacant, la Universitat Jaume I de Castelló i la Universitat Miguel Hernández d'Elx.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7579


Data del document
:   05-08-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament

DECRET 115/2022, de 5 d'agost, del Consell, pel qual s'autoritza la implantació d'ensenyaments universitaris oficials de grau, màster i doctorat en la Universitat de València - Estudi General, la Universitat Politècnica de València, la Universitat d'Alacant, la Universitat Jaume I de Castelló i la Universitat Miguel Hernández d'Elx. [2022/7579]  
  
Les universitats públiques que figuren en els annexos I, II, III, IV i V d'aquest decret han sol·licitat autorització per a implantar diversos ensenyaments universitaris oficials de grau, màster i doctorat en el curs 2022-2023.  
La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els títols corresponents amb validesa en tot el territori nacional, les universitats han de posseir l'autorització pertinent de la comunitat autònoma, segons el que es disposa en la seua legislació, i obtindre la verificació del Consell d'Universitats del fet que l'oportú pla d'estudis s'ajusta a les directrius i condicions establides pel Govern. En el mateix sentit es pronuncia l'article 26.1 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat.  
L'Ordre 86/2010, de 15 de novembre, de la Conselleria d'Educació estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana, i en l'article 16 determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
En l'expedient consta la justificació per les universitats del compliment dels requisits exigits per l'esmentada normativa. El Consell Valencià d'Universitats i de Formació Superior ha sigut informat de la proposta d'autorització per a la implantació dels ensenyaments en la sessió de 28 de febrer de 2022.  
Per això, vist l'article 35.2 de la Llei orgànica 6/2001, de 21 de desembre, d'universitats; l'article 26 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat, i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià; a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, de la Generalitat, del Consell, i prèvia deliberació del Consell, en la reunió de 5 d'agost de 2022  
  
  
  
DECRETE  
  
Primer  
S'autoritza la Universitat de València, la Universitat Politècnica de València, la Universitat d'Alacant, la Universitat Jaume I de Castelló i la Universitat Miguel Hernández d'Elx, a implantar en el curs 2022-2023 els ensenyaments universitaris oficials de grau, màster i doctorat que figuren en els annexos, per al nombre de places que s'hi indica en cada cas.  
  
Segon  
Aquestes autoritzacions es posaran en coneixement del Ministeri d'Universitats a l'efecte que eleve al Govern la proposta per a l'establiment del caràcter oficial dels títols i la seua inscripció en el Registre d'universitats, centres i títols (RUCT), d'acord amb el que es disposa en l'article 27 del Reial decret 822/2021, de 28 de setembre.  
  
Tercer  
El seguiment dels plans d'estudis verificats pel Consell d'Universitats el realitzarà l'Agència Valenciana d'Avaluació i Prospectiva al cap dels tres anys de la implantació efectiva o renovació de l'acreditació.  
  
Quart  
En el termini màxim de sis anys per als graus, màsters i doctorats de 240 crèdits, i de huit anys per als graus de 300 o 360 crèdits, a comptar de la data d'inici d'impartició del títol o de renovació de l'acreditació anterior, els títols hauran d'haver renovat la seua acreditació en els termes establits en l'article 34 del Reial decret 822/2021, de 28 de setembre.  
  
Cinqué  
L'aplicació i el desplegament d'aquest decret no podran tindre cap incidència en la dotació dels capítols de despesa assignada a la Conselleria d'Innovació, Universitats, Ciència i Societat Digital, i en tot cas hauran de ser atesos amb els mitjans personals i materials de les universitats.  
  
Sisé  
El present decret tindrà efectes l'endemà de publicar-se en el Diari Oficial de la Generalitat Valenciana.  
  
Contra el present decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar recurs de reposició davant del Consell en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 5 d'agost de 2022  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
 Ciència i Societat Digital,  
JOSEFINA BUENO ALONSO  
  
  
  
ANNEX I  
Universitat de València-Estudi General  
  
MÀSTER  
Títol Nre. places Centre  
Màster universitari en Virologia 32 Facultat de Ciències Biològiques  
  
  
  
  
ANNEX II  
Universitat Politècnica de València  
  
GRAU  
Títol Nre. places Centre  
Grau en Gestió del Transport i la Logística 75  
  
  
50 ETS d'Enginyeria de Camins, Canals i Ports  
  
Centre Florida Universitària  
Grau en Informàtica Industrial i Robòtica 25-989-717-870  
  
54-18-12-17 ETS d'Enginyeria Informàtica (Campus de Vera)  
  
Escola Politècnica Superior d'Alcoi  
  
  
MÀSTER  
Títol Nre. places Centre/Branca  
Màster universitari en Ramaderia de Precisió 25 MTS d'Enginyeria Agronòmica i del Medi Natural  
Màster universitari en Seguretat Nuclear i Protecció Radiològica 20 MTS d'Enginyeria Industrial  
Màster universitari en Mecànica de Fluids Computacional 50 MTS d'Enginyeria del Disseny  
Màster universitari en Enginyeria Bioambiental i del Paisatge 25 MTS d'Enginyeria Agronòmica i del Medi Natural  
Màster universitari en Incendis Forestals, Ciència i Gestió Integral per la Universitat de Lleida, la Universitat de Lleó, la Universitat Politècnica de València i la Universitat de Vigo. 25 MTS d'Enginyeria Agronòmica i del Medi Natural  
  
  
DOCTORAT  
Títol Nre. places Centre  
Programa de doctorat en Arquitectura, Patrimoni i Ciutat per la Universitat Politècnica de Cartagena i la Universitat Politècnica de València 45 Escola de Doctorat  
Programa de doctorat en Ciència i Tecnologia Marina i Costanera 15-22 Escola de Doctorat  
  
  
  
  
ANNEX III  
Universitat d'Alacant  
  
GRAU  
Títol Nre. places Centre  
Grau en Medicina 75 Facultat de Ciències de la Salut  
  
  
MÀSTER  
Títol Nre. places Centre  
Màster universitari en Electroquímica, Ciència i Tecnologia per la Universitat Autònoma de Barcelona, la Universitat Autònoma de Madrid, la Universitat d'Alacant, la Universitat de Barcelona, la Universitat de Burgos, la Universitat de Còrdova, la Universitat de Múrcia, la Universitat de Sevilla i la Universitat Politècnica de Cartagena 25 Facultat de Ciències  
  
DOCTORAT  
Títol Nre. places Centre  
Doctorat en Nanociència i Nanotecnologia per la Universitat d'Alacant, la Universitat de Castella - la Manxa, la Universitat de la Laguna i la Universitat de València (Estudi General) 5 Escola de Internacional de Doctorat de la Universitat d'Alacant  
  
  
  
  
ANNEX IV  
Universitat Jaume I de Castelló  
  
GRAU  
Títol Nre. places Centre  
Grau en Bioquímica i Biologia Molecular 60 Escola Superior de Tecnologia i Ciències Experimentals  
  
  
MÀSTER  
Títol Nre. places Centre  
Màster Universitari en Infermeria d'Urgències, Emergències i Cures Crítiques 60 Facultat de Ciències de la Salut  
Màster Universitari Erasmus Mundus en Tecnologia Geoespacial / Master Erasmus Mundus in Geospatial Technologies per la Universitat Jaume I de Castelló, Universidade Nova de Lisboa (Portugal) i Westfàlische Wilhelms - Universität Münster (Alemanya) 16 Escola Superior de Tecnologia i Ciències Experimentals  
  
  
  
  
ANNEX V  
Universitat Miguel Hernández  
  
MÀSTER  
Títol Nre. places Centre  
Màster universitari en Intervenció Social i Comunitària 25 Facultat de Medicina  
  
  
  
0